
ANNEX 2

MODEL DE PROPOSICIÓ - CRITERIS AVALUABLES NO AUTOMÀTICAMENT
En/Na  ...................., major d’edat, en nom propi, o en representació de l’empresa ....... amb domicili a ............. i amb NIF ...... assabentat/ada de les condicions exigides per optar a l’adjudicació del contracte del servei de cerimònies de comiat i música per a les famílies dels difunts de l’Empresa Mixta de Serveis Fúnebres Municipals de Tarragona, SA. amb número d’expedient 01/2026. 
EXPOSO:
Que, en relació amb els criteris no avaluables automàticament acompanyo una memòria tècnica en la que faci una descripció de les característiques des servei conforme els següents punts i criteris. 
· Criteri 1. Organització, gestió i metodologia del servei: fins a 12 punts.
· Criteri 2. Programa de personalització i execució de les cerimònies: fins a 28 punts.

Criteri 1. Organització i gestió del servei (5 punts)

Es valorarà la claredat, exactitud i qualitat dels següents elements:

· Organització de l’empresa..................................................................................fins a 4 punts

Es tindrà en compte l'organització interna, la borsa de mestres de cerimònies i músics disponibles, l'assignació de recursos, la logística i la capacitat de resposta simultània davant de diversos serveis al Tanatori Municipal de Tarragona.

· Metodologia de treball de l’empresa...................................................................fins a 4 punts

Pla de treball exhaustiu de les tasques a realitzar, tant prèvies com posteriors a l'acte. Es valorarà especialment el protocol d'atenció, entrevista i acompanyament a la família en situació de dol, així com els circuits de coordinació interna amb EMSERFUMT.

· Procediment per a la gestió d'incidències dels serveis.....................................fins a 4 punts

S’avaluaran els mecanismes de detecció, comunicació i temps de resolució d’incidències tècniques (errors en àudio/vídeo, megafonia) o operatives (baixes d'última hora de l'orador o músics) en temps real.

Criteri 2. Característiques i qualitat del servei (28 punts)

En aquest apartat, els licitadors han de presentar una proposta d'execució i l'estructura dels serveis oferts, que es puntuaran en relació amb els requisits detallats al PPT. Es valorarà l'adequació estètica, la sensibilitat en la línia argumental i la varietat del repertori proposat.

L’incompliment dels requisits mínims establerts al PPT comportarà que l’oferta sigui considerada inacceptable, restant exclosa del procediment d’adjudicació. 

La puntuació es distribuirà de la següent manera: 
	Model
	Punts 

	Projecte d'Estructura de Guió i Oratòria (Modalitats 1, 2 i 3)
	10

	Supòsit pràctic de Cerimònia Personalitzada amb Audiovisuals
	10

	Catàleg de Repertori Musical i Gestió de Música en Viu (Modalitats 3 i 4)
	8



1. Projecte d'Estructura de Guió i Oratòria — (10 punts)

Els licitadors hauran de presentar un model base de l'estructura i contingut dels guions utilitzats pels mestres de cerimònies per a cadascuna de les modalitats de 20 i 30-40 minuts. Es valorarà:
La correcta delimitació dels temps de benvinguda, intervencions, homenatge, reflexió sobre la vida/mort i tancament.

La qualitat literària, la calidesa de l'oratòria i l'elegància en la transició dels continguts (lectures, transicions musicals i silencis).

2. Supòsit pràctic de Cerimònia Personalitzada i Sincronització — (10 punts)

Els licitadors hauran de desenvolupar una proposta detallada d'execució d'una cerimònia de comiat civil basada en el cas fictici descrit a continuació. Aquest exercici té un caràcter exclusivament valoratiu per mesurar la capacitat de personalització, sensibilitat i coordinació tècnica de l'empresa.
Dades del supòsit fictici:

· Persona difunta: Antoni Garcia Martínez (1948–2026).
· Perfil/Trajectòria: Resident a Tarragona, extreballador del Port, seguidor històric i soci del Gimnàstic de Tarragona, i amant dels espais marítims de la ciutat (el Serrallo, el passeig del Balcó del Mediterrani).
· Requeriments de la família: Demanen una cerimònia laica d'uns 35 minuts a la capella del Tanatori. Volen que s'incorpori un muntatge de fotos de la seva vida enviat per WhatsApp (imatges familiars i del camp del Nàstic), la lectura d'un poema per part d'una de les netes, i que soni una cançó concreta al final que a ell li agradava especialment.

La proposta presentada a la memòria haurà de desglossar obligatòriament els següents tres blocs, que seran objecte de valoració:

· A) Línia argumental i text del mestre de cerimònies (fins a 4 punts): Redacció de la benvinguda i el fil conductor de l'orador. Es valorarà la capacitat per integrar els elements locals de Tarragona (el mar, el Serrallo, el caràcter tarragoní) i les passions del difunt (el Nàstic) de manera respectuosa, emotiva i allunyada de tòpics, mantenint sempre la solemnitat que requereix l'acte.
· B) Guió tècnic i escaleta de sincronització (fins a 4 punts): Presentació d'una graella cronològica (minut a minut) de tota la cerimònia. Aquesta escaleta ha de recollir en columnes simultànies: el temps, l'acció de l'orador/família, les indicacions de so (entrades de música en off, control de volum/fons) i les indicacions de vídeo (moments exactes d'inici, pausa o fons fix de la projecció de fotografies).
· C) Protocol de recepció i gestió de materials de la família (fins a 2 punts): Descripció del procediment previ per recollir el material audiovisual de la família, revisar-ne el format tècnic, fer les proves de reproducció abans de l'acte al Tanatori i gestionar el suport a la neta que ha de llegir per garantir que es trobi còmoda davant del micròfon.

3. Catàleg de Repertori Musical i Cobertura de Música en Viu — (8 punts)

Els licitadors han de presentar una proposta de catàleg musical que contingui un ventall variat de peces (mínim 3 peces per acte) adaptades a cerimònies de comiat. Es valorarà:

La varietat de gèneres disponibles (clàssic, cançó contemporània, peces tradicionals locals).

La proposta d'adaptació acústica segons el format (solista, duet o trio) tant a la capella del Tanatori Municipal de Tarragona com en esglésies o altres centres de culte de la ciutat.

La puntuació que s’obtindrà per cada model o tipologia s’atorgarà d’acord amb el següent:

	100% de la puntuació individual de cada paràmetre.
	S’atorgarà a l’oferta que presenti una proposta general i una qualitat que siguin excel·lents. Es consideraran excel·lents aquells blocs que donin compliment ple a totes les premisses del PPT, aportant a més un nivell de detall organitzatiu impecable.

	75% de la puntuació individual de cada paràmetre.
	S’atorgarà a l’oferta que presenti una qualitat molt bona. La proposta reuneix aproximadament el 75% de les premisses de personalització i qualitat òptimes per al tracte amb les famílies.

	50% de la puntuació individual de cada paràmetre.
	S’atorgarà a l’oferta que presenti una qualitat bona. Es considera que compleix de manera funcional amb els mínims tècnics, reunint un 50% de les premisses.

	25% de la puntuació individual de cada paràmetre.
	S’atorgarà a l’oferta que presenti una qualitat suficient, ja que inclou imprecisions en l'estructura dels temps de les cerimònies o en la gestió tècnica.

	0 punts
	S’atorgarà 0 punts a les propostes que no reuneixin cap de les premisses de qualitat requerides o que plantegin estructures inviables per a la durada dels serveis.



En la memòria tècnica NO es pot incloure cap dada respecte l’oferta econòmica, així com de qualsevol informació de l’oferta de caràcter rellevant avaluables de forma automàtica (Reducció en el termini de contacte amb la família i oferiment de realització de cerimònies en llengua anglesa). 

I per que consti, signo aquesta oferta.



................................de .............................de .......................
SIGNATURA ELECTRÒNICA 

